# Seurakuntaneuvoston kokous 10/2015

Kokousaika: maanantai 14.12.2015 klo 17.00, ei kahvitarjoilua

Paikka: Huopalahden kirkon yläsali, Vespertie 12, 00320 Helsinki

**HUOM!** Kokouksen jälkeen klo 18 on Haagan seurakunnan luottamushenkilöiden ja työntekijöiden yhteinen jouluhartaus kirkkosalissa sekä jouluateria seurakuntasalissa. Tervetuloa!

Mahdollisesta esteestä tulee ilmoittaa kirkkoherranvirastoon [haaga.srk@evl.fi](mailto:haaga.srk@evl.fi) 09 - 2340 3200 välittömästi, jotta varajäsen voidaan kutsua kokoukseen.

Osanottajat: Heltelä Marja puheenjohtaja

Alanko Pauliina jäsen

Halmetoja Leea jäsen

Kiilunen Aapo jäsen

Lanamäki Antti jäsen

Leskinen Heikki jäsen

Liimatainen Anita jäsen

Mathlin Teijo jäsen

Matsinen Tytti jäsen

Mithiku Hanna jäsen

Nuorteva Liisa jäsen

Rantakari Ilari jäsen

Suolanen Samuli jäsen

Sääksi Tuula jäsen

Vuori Timo jäsen

Leila Tolin sihteeri

Poissa:

1. Kokouksen avaus

Puheenjohtaja avaa kokouksen.

1. Kokouksen laillisuus ja päätösvaltaisuus

Seurakuntaneuvoston ohjesäännön (OS 2§) mukaan kokouskutsu ja luettelo kokouksessa käsiteltävistä asioista on toimitettava seurakuntaneuvoston jäsenille viimeistään viittä päivää ennen kokousta. Kokouskutsu sekä esityslista liitteineen on lähetetty seurakuntaneuvoston jäsenille 8.12.2015.

Kirkkolain (KL 7:4) mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

Esitys: Todetaan kokouksen laillisuus ja päätösvaltaisuus.

Päätös:

1. Pöytäkirjan tarkastajien valinta

Seurakuntaneuvoston pöytäkirjantarkastajat valitaan aakkosjärjestyksessä vuorollaan. Pöytäkirjan tarkastajat toimivat tarvittaessa ääntenlaskijoina.

Esitys: Valitaan pöytäkirjan tarkastajiksi Tytti Matsinen ja Hanna Mithiku.

Päätös:

1. Esityslistan hyväksyminen

Esitys: Seurakuntaneuvosto hyväksyy esityslistan.

Päätös:

1. Ilmoitusasiat

Seurakuntaneuvoston pöytäkirja 9/2015 (liite 1)

Esitys: Seurakuntaneuvosto merkitsee ilmoitusasiat tiedoksi.

Päätös:

1. Kirkkoherran päätökset

Seurakuntaneuvostolle toimitetaan mahdollista siirtämistä varten kirkkoherran (OS 8§) tekemien päätösten päätösluettelo 4/2015 (liite 2).

Esitys: Merkitään tiedoksi.

Päätös:

1. Ystävyysseurakuntatyön tilannekatsaus

Seurakuntaneuvosto keskusteli 2.2.2015 kokouksessaan ystävyysseurakuntiemme kanssa tehtävästä yhteistyöstä. Haagan seurakunnalla on kaksi ystävyysseurakuntaa Virossa, Jôelähtmen

seurakunta ja Haapsalun seurakunta. Lisäksi on pidetty rovastikuntatasolla

yllä Sortavala-yhteistyötä. Menneinä vuosikymmeninä Haagan seurakunnan ja ystävyysseurakuntien välinen yhteistyö on ollut vilkasta. Todettiin, että tällä hetkellä seurakunnassa ei ole toimivaa ystävyysseurakuntatiimiä tai -työryhmää.

Seurakuntaneuvosto perusti työryhmän, jonka tarkoituksena oli selvittää ystävyysseurakuntatyön tavoitteita ja mahdollisuuksia. Työryhmään nimettiin Timo Nikunen, Ilari Rantakari ja Samuli Suolanen. Työryhmälle annettiin valtuudet kutsua ryhmään tarpeen vaatiessa lisää jäseniä. Työryhmän oli määrä tehdä selvitys, jossa kartoitetaan ystävyysseurakuntien sekä Sortavala-yhteistyön toiveet ja mahdollisuudet.

Liiteenä 20.-22.5.2016 Sortavalaan suunnitellun matkan ohjelma ja mainos (liitteet 3 ja 4).

Esitys: Seurakuntaneuvosto kuulee ystävyysseurakuntatyön työryhmän selvityksen ja käy asiasta keskustelun.

Päätös:

1. Anomus lähetysharjoittelua varten

Teologian ylioppilaat Hanna ja Joonas Vapaavuori hakevat avustusta (liite 5) lähetysharjoitteluun, joka toteutuu keväällä 2016 Suomen Lähetysseuran kautta Bangkokissa Thaimaahaassa. Tuleva harjoittelu alkaa ensi helmikuussa ja kestää kolme kuukautta. Työ Thaimaassa tulee olemaan ainakin englannin opettamista ja iltapäiväkerhojen pitämistä lapsille. Harjoittelussa pääsee tutustumaan myös kummilapsityöhön ja paikallisen kirkon toimintaan.

Avustusta haetaan lentolippuihin sekä Thaimaan sisällä liikkumisen ja päivittäisen elämän kulujen kattamiseen. Suomen Lähetysseura järjestää heille majoituksen. He tulevat mielellään kertomaan harjoittelun jälkeen Haagan seurakuntaan omista kokemuksistaan sekä Lähetysseuran toiminnasta Thaimaassa.

Esitys: Seurakuntaneuvosto myöntää Hanna ja Joonas Vapaavuorelle 400 € avustuksen kolmen kuukauden lähetysharjoittelua varten Thaimaassa keväällä 2016. Vastineeksi avustuksesta he sopivat lähetysvastuuryhmän kanssa sopivasta tavasta kertoa harjoittelustaan.

Päätös:

1. Helsingin seurakuntien ja seurakuntayhtymän toimintakulttuurin muutos

Yhteinen kirkkoneuvosto päätti kokouksessaan 8. lokakuuta pyytää seurakuntaneuvostoja, yhteistyötoimikuntaa ja henkilöstöryhmiä antamaan palautteen toimintakulttuurin muutoshankkeen väliraporteista marraskuun loppuun mennessä. Lisäksi yhteinen kirkkoneuvosto päätti pyytää seurakuntaneuvostoja laatimaan seurakunnan kustannustason 15 prosentin sopeutussuunnitelman vuosille 2016-2018 ja pyysi vastaavan sopeuttamissuunnitelman seurakuntayhtymän yksiköiltä.

Seurakuntaneuvosto käsitteli asiaa 2.11.2015 ja työyhteisö 4.11. kokouksissaan. Liitteenä kokouksien yhteiset koosteet (liitteet 6 ja 7), jotka on lähetetty yhteiselle kirkkoneuvostolle tiedoksi.

Esitys: Seurakuntaneuvosto merkitsee asian tiedoksi.

Päätös:

1. Rekrytointikielto

Yhteinen kirkkoneuvosto on päättänyt, että Helsingin seurakuntayhtymän yhteisiin yksiköihin ei rekrytoida uusia työntekijöitä yhtymän ulkopuolelta, ellei siihen ole erityisiä perusteita. Kielto on voimassa vuoden 2016 loppuun.

Yhteisellä kirkkoneuvostolla ei ole valtuuksia määrätä seurakuntia samaan, mutta se antoi niille suosituksen, että myös ne noudattaisivat kieltoa. Rekrytointikiellolla pyritään siihen, että tavoitelluissa henkilöstösäästöissä kyettäisiin mahdollisimman tehokkaasti hyödyntämään niin sanottua luonnollista poistumaa. Tällä turvataan myös nykyisen henkilöstön asemaa.

Kussakin tapauksessa työpaikan vapauduttua mietitään ensin, voidaanko työtehtäviä hoitaa jotenkin muuten, esimerkiksi jakamalla niitä uudella tavalla. Toinen vaihtoehto on, että työpaikka täytetään sisäisellä haulla, toisin sanoen uutta työntekijää haetaan nykyisen henkilöstön keskuudesta koko yhtymän osalta. Avoimet työpaikat löytyvät Sinfosta (Helsingin seurakuntayhtymän sisäinen intra). Vasta jos talon sisältä ei sopivaa henkilöä löydy, voidaan hakea yhteiseltä kirkkoneuvostolta lupaa täyttää tehtävä normaalin työnhaun kautta.

Kovin pitkään rekrytointikieltoa ei haluta jatkaa, koska se estää uuden ja tuoreen työntekijäkunnan saamista. Siksi se on yhtymän osalta voimassa vain runsaan vuoden verran. Kielto ei estä välttämättömän kausiluonteisen työvoiman palkkaamista.

Esitys: Seurakuntaneuvosto keskustelee ja päättää rekrytointikiellosta Haagan seurakunnan osalta. Kielto on voimassa vuoden 2016 loppuun.

1. Muut asiat
2. Kokouksen päättäminen ja valitusosoitus

Puheenjohtaja päättää kokouksen ja antaa valitusosoituksen.